CELEX: 32013R0342
Language: sk
Date: 2013-04-16 00:00:00
Title: Vykonávacie nariadenie Komisie (EÚ) č. 342/2013 zo 16. apríla 2013 , ktorým sa mení nariadenie (ES) č. 589/2008, ktorým sa ustanovujú podrobné pravidlá vykonávania nariadenia Rady (ES) č. 1234/2007 o obchodných normách pre vajcia

17.4.2013   
            
            
               SK
            
            
               Úradný vestník Európskej únie
            
            
               L 107/4
            
         VYKONÁVACIE NARIADENIE KOMISIE (EÚ) č. 342/2013
   zo 16. apríla 2013,
   ktorým sa mení nariadenie (ES) č. 589/2008, ktorým sa ustanovujú podrobné pravidlá vykonávania nariadenia Rady (ES) č. 1234/2007 o obchodných normách pre vajcia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 písm. d) spolu s jeho článkom 4,
   keďže:
   
               (1)
            
            
               Podľa článku 24 ods. 2 nariadenia Komisie (ES) č. 589/2008 (2) členské štáty zabezpečujú, že sú vajcia kontrolované vo všetkých fázach uvádzania na trh, čo sa môže chápať ako kontrola súladu s každou požiadavkou v rámci nariadenia v každej fáze obchodného reťazca.
            
         
               (2)
            
            
               Určité požiadavky stanovené nariadením sa týkajú konkrétnej fázy obchodného reťazca a musia byť preto kontrolované v tejto fáze. Napríklad niektoré požiadavky musia byť kontrolované na miestach produkcie alebo v baliarni, pričom iné požiadavky musia byť podľa potreby skontrolované v maloobchodnej fáze.
            
         
               (3)
            
            
               Na základe uvedeného je potrebné, pokiaľ ide o kontroly, zabezpečiť určitú mieru pružnosti, aby sa mohli vykonávať v rôznych fázach obchodného reťazca.
            
         
               (4)
            
            
               Nariadenie (ES) č. 589/2008 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Článok 24 ods. 2 nariadenia (ES) č. 589/2008 sa nahrádza takto:
   
      „2.   Kontrolné útvary uvedené v odseku 1 kontrolujú výrobky, na ktoré sa vzťahuje toto nariadenie, podľa potreby v rôznych fázach uvádzania na trh. Kontroly sa vykonávajú náhodným výberom vzoriek, ako aj na základe analýzy rizík, pričom sa do úvahy berie druh a kapacita príslušného zariadenia, ako aj predchádzajúce záznamy prevádzkovateľa, pokiaľ ide o dodržiavanie obchodných noriem pre vajcia.“
   
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. apríla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 163, 24.6.2008, s. 6.